Arane Dolanan Tradisional Bocah Jawa - Dolanan tradisional bocah Jawi kala rumiyen kathah sanget jenisipun, ananging generasi muda sakpunika sampun kathah ingkang sami kesupen utawi sampun mboten mangertos amargi perkembangan jaman ingkang sansaya majeng. Kamangka budaya-budaya Jawi ingkang kathah saha adi luhung punika kedhah kita lestarekaken
Dolanan khas bocah-bocah Jawi meniko antawisipun :
Lithungan (Istilahipun wonten basa Indonesia petak umpet)
Blodor, wonten daerah sanes kasebat gobak sodor
Jagoan
Sudhamandha, dolanan ngagem gacok(saking gendheng bata) lajeng bocah lompat beto gacok miyos kotak-kotak bujursangkar
Cublak-cublak suweng
Dakon
Lumpatan, ngagem tali ingkang didamel saking karet dipun rangkai, lajeng digoceki kalih bocah loro, bocah liyane nglumpati tali ingkang dhuwure wiwit sak dhengkul dugi sak dedegan
Uthat
Pasar-pasaran (ngagem godhong-godhongan lan kembang sekitar omah)
Gatheng utawa bekelan
Dolanan kecik, saking isi sawo
Thung-thung balung
Lan sak panunggalanipun
Mugi saged dados penggalihan kito sedoyo, supados dolanan-dolanan bocah tradisional khas Jawi punika mboten sirna, paling mboten generasi sakmenika saget tepang lan mangertos bab kabudayan Jawi ingkang kathah sanget.
Nyuwun pangapunten menawi kathah tembung saha ukara ingkang dereng leres....kawulo aturi ngleresaken.....Matur nuwun